जयपुर। करधनी थाना इलाके में मंगलवार को ड्यूटी पर तैनात पुलिसकर्मी से मारपीट कर उसकी वर्दी फाड़ दी। इस संबंध में पुलिस ने आरोपी कदम विहार निवासी मटली बावरिया (20) को गिरफ्तार कर बुधवार को जेल भेज दिया। आरोपी अलवर जिले के राजगढ़ का रहने वाला है। यहां ऑटो रिक्शा चलाता है।
थाना प्रभारी ने बताया कि कांस्टेबल प्रकाशचंद व प्रेमचंद इलाके में गश्त पर थे। इस दौरान बैनाड़ रोड पर मटली सड़क पर ऑटो खड़ा करके चला गया, जिससे रास्ता जाम हो गया।
दोनों पुलिसकर्मी लोगों की सहायता से ऑटो को साइड में कर रहे थे। इस दौरान मटली आ गया और पुलिसकर्मी प्रकाशचंद से झगड़ने लगा। इसमें वर्दी फट गई। लोगों ने दोनों को अलग करवाया। इस दौरान मौका देखकर ऑटो चालक भाग गया। बाद में उसे नाड़ी के फाटक से गिरफ्तार कर लिया।
hin_Deva hin_Deva hin_Deva